《游北高峰》
宋代·邓林

扪萝百折上嶙峋，世界仙凡到此分。
小朵岳莲来异域，孤撑天拄入层云。
江湖待看杯中泻，钟磬回从地底闻。
借问须弥在何处，老僧留客且论文。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。